**СЪОБЩЕНИЕ ЗА МЕДИИТЕ**

**относно постъпили сигнали за влошено качество на питейната вода, подавана във водопроводната мрежа на гр. Добрич и КК Албена**

Във връзка с постъпили сигнали за мътна вода, подавана във водопроводната мрежа на гр. Добрич и КК Албена-горна зона вследствие на неблагоприятни метеорологични условия - обилни валежи от дъжд, от РЗИ-Добрич е предприето пробонабиране на проби вода от пуктове при крана на потребителя в гр. Добрич и КК Албена-горна зона.

Пробите ще бъдат анализирани по физико-химични и микробиологични показатели.

РЗИ-Добрич препоръчва при евентуално съмнение относно качеството на водата при крана на потребителя, за питейно-битови цели да се използва бутилирана вода от търговската мрежа. При ползване на вода от резервни съдове, същата преди консумация следва да се преварява.

При получаване на резултатите от изследваните проби води, допълнително ще информираме населението за съответствието им с изискванията на Наредба №9/2001 г. за качеството на водата, предназначена за питейно-битови цели.

